På Asbestodden ligger flere kulturminner. Camp Asbestos var en hytte som ble bygd for Northern Exploration Company (NEC) i 1921 av konsul Carl Sæther fra Tromsø. Den var sommerbygd og forsvant relativt raskt, mens et hus fra 1918 tilhørende konkurrenten A/S Kulspids fortsatt stod relativt intakt så sent som på 1960-tallet. I årene 1918–1922 var det hard strid mellom de to selskapene om rettighetene til asbestforekomsten her.